《百字令 送潜阳金肯公初赴燕台》
清代·王灏

芳郊草绿，雨霏霏、将近花朝时候。乍暖乍睛寒尚峭，醺作飞琼遍覆。

万树冰澌，一帘玉映，忆得人如旧。剡溪夜访。至今韵事还又。

猛想昔日梁园，邹枚授简，顷刻千言就。握管如君多逸思、犹伴阶除鹤瘦。

强半春光，凄迷烟柳，把韶华催骤。杏花开也，上林沽遍春酒。

作者简介：（1823—1888）清直隶定州人，字文泉，号坦甫。咸丰二年举人，议叙同知衔。奉檄练义勇拒太平军、捻军，赏四品顶戴。家富资财，光绪间，受张之洞、黄彭年鼓动，广收畿辅先哲遗著，招黄国瑾、钱恂，为之校定，辑为《畿辅丛书》。